Petrecere cu zeci de persoane în Centrul Vechi din București. Patronul localului a fost amendat.
Zeci de tineri au petrecut fără distanțare în Centrul Vechi. Patronul terasei a fost amendat de autorități. E a treia zi la rând cu peste 4000 de cazuri noi de COVID-19. 75 de pacienți au murit, iar 726 sunt la ATI.
Ne-am obișnuit deja cu mii de cazuri noi pe zi de COVID-19. Ba chiar pare că multora nici nu le mai pasă.Sunt imagini surprinse aseară în Centrul Vechi din Capitală. Zeci de tineri s-au distrat la o terasă de pe Lipscani fără nicio măsură de distanțare. Patronul localului a fost amendat. În Centrul Vechi e obligatorie masca incă din luna august, nimeni n-a purtat-o. București e cel mai mare focar din țară – 592 de cazuri și azi. Metrorex a decis să limiteze accesul în stații pentru a evita supraaglomerările.De azi, masca este obligatorie și în aer liber în tot județul Caraș-Severin. S-ar putea să fie cea mai înțeleaptă decizie. În județul Argeș s-a procedat la fel în vară, iar acum sunt puține cazuri.